作者：刘克庄
词牌/韵律：解连环

paragraphs: 揆余初度。
笑汝曹绯绿，乃翁苍素。
一甲子、带水拖泥，今岁谢君恩，放还山去。
政事堂中，把手版、分明抽付。
向门前客道，老子出游，人不知处。
小车万花引路。
又谁能记得，观里千树。
老冉冉、欢意阑珊，纵桃叶多情，难唤同渡。
买只船儿，稳载取、笔床茶具。
便芸瓜、一生一世，胜侯千户。